దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
కంగారూలపై హిట్టింగ్‌కి ధావన్ రెడీ..!
ఆస్ట్రేలియాతో వన్డే సిరీస్‌‌కి వ్యక్తిగత కారణాలతో దూరమైన భారత ఓపెనర్ శిఖర్ ధావన్ టీ20 సిరీస్‌ కోసం మళ్లీ
TNN | Updated:
Oct 6, 2017, 06:41PM IST
ఆస్ట్రేలియాతో వన్డే సిరీస్‌‌కి వ్యక్తిగత కారణాలతో దూరమైన భారత ఓపెనర్ శిఖర్ ధావన్ టీ20 సిరీస్‌ కోసం మళ్లీ జట్టుతో చేరాడు. రాంచీ వేదికగా శనివారం తొలి టీ20 మ్యాచ్ జరగనుండటంతో.. శుక్రవారం ధావన్ నెట్స్‌లో హిట్టింగ్ ప్రాక్టీస్ చేశాడు. తన భార్యకి అనారోగ్యంగా ఉండటంతో బీసీసీఐని అభ్యర్థించి వన్డే సిరీస్‌ నుంచి ఈ ఓపెనర్ పక్కకి తప్పుకున్న విషయం తెలిసిందే. దీంతో అతని స్థానంలో చోటు దక్కించుకున్న అజింక్య రహానె వరుసగా నాలుగు అర్ధ శతకాలు బాదేయడంతో టీ20ల్లో కూడా అతనే ఓపెనర్‌గా వస్తాడేమో అని అంతా భావించారు. కానీ.. సెలక్టర్లు.. అతడ్ని పక్కకి తప్పించి మళ్లీ ధావన్‌కి టీ20 జట్టులో చోటిచ్చారు.
రాంచీ స్టేడియం పరిసరాల్లో వర్షం పడుతుండటంతో మైదానాన్ని సిబ్బంది కవర్లతో కప్పి ఉంచారు. దీంతో ఝార్ఖండ్ రాష్ట్ర క్రికెట్ అసోషియేషన్ ప్రత్యేకంగా ఇండోర్‌లో భారత ఆటగాళ్లకి ప్రాక్టీస్ కోసం ఏర్పాట్లు చేసింది. ఈ నెట్స్‌లో ధావన్ ప్రాక్టీస్ చేస్తున్న వీడియోని సోషల్ మీడియా ద్వారా అభిమానులతో టీమిండియా పంచుకుంది. ఇందులో ధావన్ స్వీప్‌ షాట్‌తో పాటు బౌన్సర్లని మిడ్ వికెట్ దిశగా హిట్ చేసేలా ప్రాక్టీస్ చేస్తూ కనిపించాడు. శ్రీలంకతో ముగిసిన టెస్టు, వన్డే సిరీస్‌లో ధావన్ మెరుగ్గా రాణించి మంచి ఫామ్‌లో ఉన్నాడు.